คลุกวงในไทยลีก 26/07/62
ฝนตกก็แช่ง ฝนแล้งก็ด่า ปกติหลังเข้าพรรษา ต้องเตรียมรับมือน้ำหลาก แต่ปีนี้มีแต่เรื่องน้ำน้อย กับปัญหาภัยแล้ง การเปลี่ยนแปลงเป็นสิ่งนิรันดร์ (อีกแล้ว),สภาพอากาศเปลี่ยนแปลงไปทั้งโลก เพราะที่ เกาะอังกฤษ เทนนิสแกรนด์สแลมรายการเก่าแก่ วิมเบิลดัน ปีนี้ก็ ไม่มีฝนแม้แต่เม็ดเดียว รวมไปถึงกอล์ฟ ดิ โอเพ่น ครั้งที่ 148 ที่ ไอร์แลนด์เหนือ ก็ปลอดโปร่งแจ่มใส,วีเออาร์ เพิ่งกลับจากไปชมฟุตบอลที่สิงคโปร์ ซึ่งประเทศนี้ถ้าวันไหนไร้เมฆฝนเป็นเรื่องแปลก และก็แปลกแต่จริงที่ครั้งนี้กลับไม่มีวี่แวว,แฟนบอลของประเทศนี้โชคดีที่มีทีมฟุตบอลชั้นนำของโลกมาเตะกันให้ดูทุกปีในรายการ International Champions Cup ซึ่งมี Lagardere Sports Singapore บริษัท เอเจนซี่กีฬาสัญชาติ ฝรั่งเศส (เจ้าของลิขสิทธิ์ฟุตบอล ซูซูกิ คัพ ด้วย) เป็นโปรโมเตอร์ใหญ่,สำหรับปีนี้มีทีมยักษ์ใหญ่อย่าง แมนเชสเตอร์ ยูไนเต็ด ดวลแข้งกับ อินเตอร์ มิลาน และ สเปอร์ส ประกบ ยูเวนตุส เตะกันสนุกทั้ง 2 คู่ คนดูเต็มสนาม เพราะทุกทีมต่างมีแฟนคลับของตัวเอง,ก็ได้แต่หวังว่าเมื่อประเทศไทยมีรัฐบาลใหม่ ที่มาจากการเลือกตั้ง แล้วเศรษฐกิจในภาพรวมจะดีขึ้นจนมีคนกล้าลงทุนจัดฟุตบอลดีๆให้ คอบอลไทยได้ดูกันบ้าง หลังจากว่างเว้นกันมานานหลายปี,สรุปสถิติซื้อขายย้ายทีมในเลข 2 ของ ไทยลีกออกมาแล้ว ฉลามชล ของโค้ชเตี้ย มากสุดถึง 12 คน ตามมาด้วย เชียงใหม่ เอฟซี ของโค้ชอั๋น 9 คน ที่เหลือก็ลดหลั่นกันลงไปตามลำดับ,ไทยลีก สุดสัปดาห์นี้ต้องโฟกัสไปที่คู่ของ สมุทรปราการ ซิตี้ กับ บุรีรัมย์ ยูไนเต็ด ว่าจะฟาดแข้งกันได้ สมศักดิ์ศรี ทีมอันดับ 1 และอันดับ 2 ของหัวตารางแค่ไหน,ส่วนอีกคู่บอลเปลี่ยนโค้ช การท่าเรือ เอฟซี ปะทะทีมจอมเสมอ สุโขทัย เอฟซี ก็น่าลุ้นว่าสภาพจิตใจของ สิงห์เจ้าท่า จะกลับมาคึกคักเหมือนตอนที่ออกสตาร์ตตอนต้นฤดูกาลได้ไหม,วีเออาร์
ไทยลีก สุดสัปดาห์นี้ต้องโฟกัสไปที่คู่ของ สมุทรปราการ ซิตี้ กับ บุรีรัมย์ ยูไนเต็ด ว่าจะฟาดแข้งกันได้ สมศักดิ์ศรี ทีมอันดับ 1 และอันดับ 2 ของหัวตารางแค่ไหน
สมุทรปราการ ซิตี้,บุรีรัมย์ ยูไนเต็ด,ไทยลีก,การท่าเรือ เอฟซี,สุโขทัย เอฟซี,คลุกวงในไทยลีก,วีเออาร์